Patricia Locke

Patricia Locke (født 21. januar 1928 i indianerreservatet Fort Hall i Idaho i USA, døde 20. oktober 2001 i Phoenix i Arizona) var en innfødt amerikansk pedagog og forkjemper for rettighetene til indianerstammer i USA.

Hun var selv en indianer fra stammene lakota og chippewa. Hun var datter av John og Eva McGillis. Hennes far jobbet for Bureau of Indian Affairs. Hun ble uteksaminert fra University of California, Los Angeles i 1951. Hun underviste som professor ved forskjellige amerikanske universiteter, blant andre University of California, Los Angeles, San Francisco State University, Alaska Methodist University, University of Colorado og University of Southern Maine. I 1969 presenterte hun sin muntlige historie, som blir oppbevart i Library of Congress.Reminiscences of Patricia Locke, Chippewa General (Open Library)Library of Congress LCCN Permalink 85113409 Hun uttalte i 1978 seg mot føderale bestemmelser som påvirket indianernes egne myndigheter, og støttet American Indian Religious Freedom Act. Hun ble utnevnt som medlem av innenriksdepartementets task force for indiansk utdannelsespolitikk i 1979. I sin tid hjalp hun 17 stammer med å etablere indianske høyskoler.

De siste ti år av sitt liv var hun en bahai, og bodde i Standing Rock indianerreservat. Hun var gift med Charles E. Locke fra 1952 til 1975, og de fikk sønnen Kevin Locke og senere også en datter som fikk indianernavnet Winona Flying Earth. I 1991 ble hun tildelt The MacArthur Fellows Program for sitt livslange arbeid med å bevare innfødte nordamerikanske språk.

I 2005 ble hun innvotert i National Women's Hall of Fame.

 Referanser 

Kategori:Pedagoger fra USA
Kategori:Urfolk i Amerikas historie
Kategori:National Women's Hall of Fame
Kategori:Personer fra Bingham County i Idaho
Kategori:Personer fra Power County i Idaho
Kategori:Personer fra Bannock County i Idaho
Kategori:Personer fra Caribou County i Idaho